Colt Python

KinnigBroDoareRevolver daou-ober (DA)Munisionoù.357 MagnumProduerColt's Manufacturing CompanyPerzhioù teknikel(stumm 4 meutad)Mas (hep kartouchenn)1,077 kgHirder241 mmHirder ar c'hanol101 mmEndalc'hTaboulin 6 kartouchennLezennRummad e Bro-C'hallB
Ar Colt Python zo ur revolver kambret e .357 Magnum produet gant an embregerezh stadunanat Colt etre 1955 ha 2005 hag abaoe 2020.

 Mont en-dro 
Ar Colt Python a zo ur revolver daou-ober, dezhañ un daboulin 6 kartouchenn .357 Magnum. Savet eo tro-dro da framm I an embregerezh. Hirderioù kanolioù disheñvel a zo bet gwerzhet evit plijout da implijerien liesseurt (polis, siviled, sportoù tennañ) : 2,5 meutad, 3 meutad, 4 meutad, 4,25 meutad, 6 meutad pe 8 meutad. Adalek ar bloavezhioù 1970 e veze reoliet kouch pep Colt Python gant ul laser. Ar wech kentañ eo e veze graet ar reoliadur-mañ evit un arm produet a-rummad THOMPSON Leroy, Great combat handguns: a guide to using, collecting and training with handguns, 1993, p.106. Paouez a reas Colt da broduiñ ar revolver-mañ e 2005 met adkregiñ a rejont e 2020 Python Family war lec'hienn Colt (lennet d'an 29/04/2024). Adalek ar bloavezh-se e voe kaset produiñ an arm a-drugarez da vekanikoù urzhiet en ur mod niverel a-benn izelaat ar c'houstoù. Simplaet e voe ar wikefre o tennañ 9 fezh diwarniDEVILARMS Éric, MÉNARD Benjamin, Colt Python 2024 «Blued», e TirMag n°27, miz Even-miz Eost 2024, pp. 34-38.

Hervez tud ispisializet war an armoù evel ar Saoz Ian Vernon Hogg ez eo ar Colt Python unan eus gwellañ revolverioù an istor HOGG Ian Vernon, Military small arms : 300 years of soldiers' firearms, Salamander Publishing,1994.

 Implij 
Abalamour d'ar Colt Python bezañ un arm koustus a-walc'h n'eo ket bet implijet kalz gant tud a-vicher war-bouez gant un nebeud servijoù polis e stadoù Colorado, Georgia ha Florida. Implijet e voe evel arm personel gant soudarded 'zo da vare Brezel Vietnam ha gant gwarded-korf kannadourien stadunanat.

 Er sevenadur 
 Ar Colt Python eo arm-dorn nesañ Rick Grimes, haroz an heuliad The Walking Dead Pajenn ar Colt Python war al lec'hienn The Walking Dead Wiki (lennet d'an 28/045/2024).
 Ar c'haner amerikan Elvis Presley a oa un dastumer armoù a blije dezhañ ar Colt Python. Unan a brenas evit e dad-kaer, al letanant-koronal Beaulieu, pa voe anvet da vont da vrezel Vietnam Elvis Presley check from February 1968 for a Colt Python pistol (lennet d'an 28/04/2024). Ur Colt Python engravet kaer a brofas ivez d'e ward-korf Richard Grob. Gwerzhet e voe e sav-taol e 172 500 $ e 2017  Lot 472 : embellished Colt Python presented by Elvis Presley war lec'hienn Rock Island Auction (lennet d'an 29/04/2024).

 Daveennoù 

Rummad:Revolverioù
Rummad:Armoù SUA